**Tárgy:** Javaslat a Keresztény Advent Közösség Szociális Szolgálata Alapítvány Hajléktalanellátó Szolgálata 2021. évi beszámolójának jóváhagyására

**Melléklet:** 2021. évi beszámoló

**Tisztelt Szociális Bizottság!**

Budapest Főváros XX. kerület Pesterzsébet Önkormányzatának Szociális Bizottsága, Budapest Főváros XX. kerület Pesterzsébet Önkormányzata és szervei szervezetei és működési szabályzatáról szóló 26/2019. (XI.29.) önkormányzati rendelet 3. számú mellékletének VIII. pont 20. alpontja alapján - a Képviselő-testület által átruházott hatáskörben - jóváhagyja a szociális ügyekkel kapcsolatban az önkormányzattal szerződött partnerek beszámolóit.

A szociális igazgatásról és szociális ellátásokról szóló 1993. évi III. törvény a települési önkormányzatok számára - a lakosságszám figyelembevételével - meghatározza a kötelezően biztosítandó szociális szolgáltatások körét.

Fenti kötelezettségét a nappali ellátások tekintetében önkormányzatunk részben szolgáltatások megszervezésével (idősek klubjainak működtetése), részben ellátási szerződések útján (Keresztény Advent Közösség Szociális Szolgálata Alapítvány Hajléktalan személyek nappali ellátása, Budapest XXI. Kerület Csepel Önkormányzata Humán Szolgáltatások Igazgatósága - Fogyatékos személyek ellátása) teljesíti.

A Keresztény Advent Közösség Szociális Szolgálata Alapítvánnyal 2014-ben megkötött határozatlan idejű szerződés 40 fő XX. kerületi lakcímmel nem rendelkező, közterületen vagy nem lakás céljára szolgáló helységben élő hajléktalan személy számára biztosít ellátást a XX. kerület Kapitánypuszta utcai intézményben. Fenti szolgáltatásért önkormányzatunk - a Szolgáltató számára szolgáltatási díjat fizet, a Szolgáltató által negyedévente 125.000,-Ft-ról benyújtott számla, valamint a Megrendelő részéről elfogadott éves költségvetés alapján.

Fentiek alapján kérem a Tisztelt Szociális Bizottságot döntsön a beszámoló jóváhagyásáról.

**Határozati javaslat:**

Pesterzsébet Önkormányzatának Szociális Bizottsága úgy dönt, hogy jóváhagyja a Keresztény Advent Közösség Szociális Szolgálata Alapítvány - hajléktalan személyek ellátására vonatkozó - 2021. évi beszámolóját.

**Felelős:** Nagy László Simonné elnök

**Határidő:** azonnal

A határozat elfogadása egyszerű többséget igényel.

**Budapest, 2022. március 8.**

**Schmidtné Buda Andrea**

 **osztályvezető**

Az előterjesztést készítette: Farkas János KESZO Ifjúsági és Szociális referens